text: [{"text_idx": "#000000", "text": "Vegna h\u00f8ga metalpri\u0301sin seinastu ti\u0301\u00f0ina, hevur Umhv\u00f8rvisstovan fingi\u00f0 fleiri fyrispurningar um at savna gamalt jarn og anna\u00f0 metal. Ty\u0301dningarmiki\u00f0 er at gera greitt, at alt virksemi, sum umfatar goymslu av gomlum jarni og li\u0301knandi, er at meta sum serliga da\u0301lkandi og krevur ti\u0301 umhv\u00f8rvisgo\u0301\u00f0kenning."}, {"text_idx": "#000002", "text": "Endama\u0301li\u00f0 vi\u00f0 umhv\u00f8rvisverndarlo\u0301gini er m.a. at fyribyrgja da\u0301lking vi\u00f0 burturkasti og ta\u00f0 er lo\u0301garkrav, at goymslur til burturkast skulu umhv\u00f8rvisgo\u0301\u00f0kennast. Sostatt er ta\u00f0 beinlei\u00f0is brot a\u0301 lo\u0301gina at fara undir virksemi, sum fevnir um at savna inn og hava goymslur av jarni og \u00f8\u00f0rum metali, uttan go\u0301\u00f0kenning. Ta\u0301 goymslur til burturkast ver\u00f0a go\u0301\u00f0kendar, ver\u00f0a treytir settar, sum serliga snu\u0301gva seg um at avmarka da\u0301lking. Umhv\u00f8rvisstovan skal harafturat hava fra\u0301bo\u00f0an um allan u\u0301tflutning av burturkasti."}, {"text_idx": "#000003", "text": "Gamlir metallutir eru ofta da\u0301lka\u00f0ir vi\u00f0 olju ella \u00f8\u00f0rum da\u0301lkandi evnum, og ti\u0301 er umra\u0301\u00f0andi, at goymslan av hesum fer fram a\u0301 einum \u00f8ki, sum er serliga innr\u00e6tta\u00f0 til sli\u0301kt."}, {"text_idx": "#000010", "text": "Go\u0301\u00f0kenning av eini royndarverk\u00e6tlan at seta eitt sjo\u0301varfalsorkuverk u\u0301t i\u0301 Vestmannasundi"}, {"text_idx": "#000011", "text": "U\u0301tla\u0301ti\u00f0 av vakstrarhu\u0301sgassi minka\u00f0i i\u0301 2022"}]